Espainiar Emakumeen Elkarte Nazionala

Espainiar Emakumeen Elkarte Nazionala edo ANME () emakumeen sufragismoa eta emakumeen eskubideak defendatzen zituen Espainiako elkarte bat izan zen. 1918an sortu zen, eta 1936an itxiarazi zuten. Gizarte klase altuko feminismo bat zekarren, ideologiaz eskuinerako joera nabarmenekoa eta espainolista.

 Historia 
1918ko urriaren 20an, ANME sortzeko asmoz, emakume talde bat bildu zen María Espinosa de los Monteros negozio emakumearen etxean. Han zen, besteak beste, Benita Asas Manterola donostiarra. Geroago talde hartara batu ziren Clara Campoamor, María Maeztu eta Victoria Kent emakume ospetsuak. Elkarte horren programaren barruan ziren, besteak beste, Kode Zibilaren erreforma, prostituzio legeztatua ezabatzea, emakumeak lanbide liberaletan sartzeko eta kargu ofizial jakin batzuk betetzeko duen eskubidearen defentsa, soldata berdintasuna, hezkuntzaren sustapena eta emakumeek idatzitako literatura lanak argitaratzeko sorospena.

Oihartzun handiko manifestu bat izan zen taldearen lehen ekintza publikoa. Hilabete horietan, Diputatuen Kongresuan Kataluniako Autonomia Estatutuaren proposamena ari ziren eztabaidatzen, eta horrek erabateko etsaigoa sortu zuen espainiar eskuin politikoan. Elkarteko emakumeek, auziari erantzutearren, hitza hartu eta aurpegia ematea erabaki zuten. Horrela, elkartea sortu eta bi hilabetera, 1918ko abenduaren 10ean argitaratu zen manifestua Madrilgo prentsan. Hona hemen zenbait pasarte, euskarara ekarrita:

1919an, elkartera batu ziren Espainiako Kontseilu Feminista eta beste talde batzuk: Bartzelonako Gizarte Aurrerakoia Emakumeak eta Emakumeen Etorkizuna, eta Valentziako Concepción Arenal Elkartea eta Emakumeen Aurrerapen Elkartea.https://pobladoresrurales.files.wordpress.com/2010/08/mujeres-en-las-calles-de-guadalajara.pdf

Hasierako urteetan, Maria Espinosa de los Monteros azaldu zen burukidetzat Espainiar Emakumeen Elkarte Nazionalaren kontseiluan. Dolores Velasco zen lehendakariordea.

Ez zuen inoiz laguntzarik jaso alderdi politikotik ezta eliz hierarkiatik, eta bazkideen ekarpenekin mantendu zen. Inoiz ez zuen leku egoki bat eduki, eta bilerak beren liderren etxeetan egiten ziren.

Espainiar Emakumeen Elkarte Nazionalaren agerkari nagusia Mundo Femenino aldizkaria izan zen; 1921etik eta 1936ra argitaratu zen. Zuzendaritza  Benita Asas Manterola eskola publikoan irakasle izan zenak hartu zuen, aldi berean, burukide izan zen 1924tik 1932ra,  Julia Peguero Sanzek ordezkatu zuen 1936 arte.

 Alderdi politikoa: Ekintza Politiko Feminista Independentea (1934) 
1934an, Espainiar Emakumeen Elkarte Nazionala mugimendu feminista artikulatu ahala, alderdi politiko bat sortu nahi izan zuten, eta Ekintza Politiko Feminista Independentea eratu zuten. 1936an Fronte Popularrean integratzen saiatu ziren, baina ez zuten lortu.

 Erreferentziak 

 Bibliografia 
  Johnson, Roberta (2003). Gender and Nation in the Spanish Modernist Novel. Vanderbilt University Press. ISBN: 9780826514370.
  artehistoria
  Hemeroteca digital, Espainiako Liburutegi Nazionala.
  «La Asociación Nacional de Mujeres Españolas», La Correspondencia de España, 1919-03-12, LXX urtea, 22.308 zenbakia (filosofia.org).

 Kanpo estekak 

Kategoria:Espainiako desagertutako alderdi politikoak
Kategoria:Donostiapedia